Börnin flýja átökin sem kosta líf bæði barna og fullorðinna , margir slasast alvarlega og fá hvorki mat né lyf samkvæmt upplýsingum frá starfsfólki Save the Children á svæðinu . Átökin hafa nú staðið yfir í tvö og hálft ár og ekkert lát virðist á árásum á almenna borgara . Nú síðast er grunur um notkun eiturefna gegn borgurum skammt frá Damaskus . Fjölskyldur sem komast undan lýsa ömurlegum lífsskilyrðum í Sýrlandi , stöðugum ótta við árásir og sífellt minna framboð af mat . Fjöldi flóttamanna sem hafa flúið til nærliggjandi landa hefur tífaldast á einu ári . „ Það er skelfilegt að alþjóðasamfélagið horfi aðgerðarlaust upp á milljón börn sem neyðast til að yfirgefa heimili sín og föðurland . Þau eru skelfingu lostin og í sumum tilfellum særð og jafnvel munaðarlaus , “ segir Roger Hearn , svæðisstjóri Save the Children í miðausturlöndum . Hann segir ástandið ekki lagast af sjálfu sér og það þoli enga bið ; „ Flóttamannakrísan versnar mun hraðar en umheimurinn getur ráðið við . Það er gífurlega mikilvægt að þjóðarleiðtogar heims tryggi mannúðarsamtökum þann aðgang inn í Sýrland sem nauðsynlegur er . “ „ Að minnsta kosti 7.000 börn eru látin og ein milljón hefur flúið land vegna stríðsins . Hversu mörgum grimmdarverkum þarf umheimurinn að verða vitni að áður en þessir hryllingur endar ? “ spyr Roger . Þau lönd sem flestir flóttamenn flýja til , reyna eftir fremsta megni að ráða við flóttamannastrauminn , en tveir þriðju fjármagns til að bregðast við flóttamannakrísunni hefur ekki skilað sér . Sem dæmi var fjöldi sýrlenskra flóttamanna til Norður-Íraks í síðustu viku 30 þúsund . Meira en helmingur flóttamanna eru börn og þau er viðkvæmasti hópurinn , jafnvel þótt fjölskyldur þeirra hafi flúið hörmulegar aðstæður og yfirvofandi dauða í Sýrlandi . Sameinuðu þjóðirnar áætla að meira en sjö þúsund börn hafi látið lífið í stríðinu til þessa , tala sem líklega er mun hærri þar sem aldur látinna í Sýrlandi er ekki skráður . Save the Children óttast að fái mannúðarsamtök ekki tafarlausan aðgang inn í landið , haldið fjöldi barna sem flýja áfram að hækka eftir því sem ástandið versnar . Hægt er að leggja starfinu lið með því að hringja í söfnunarsímana 904-1900 n ( 1.900 kr. ) eða 904-2900 ( 2.900 kr. )